CELEX: C2006/212/58
Language: fi
Date: 2006-09-02 00:00:00
Title: Asia T-171/06: Kanne 22.6.2006 — Laytoncrest v. SMHV — Erico (TRENTON)

2.9.2006   
            
            
               FI
            
            
               Euroopan unionin virallinen lehti
            
            
               C 212/32
            
         Kanne 22.6.2006 — Laytoncrest v. SMHV — Erico (TRENTON)
   (Asia T-171/06)
   (2006/C 212/58)
   Kannekirjelmän kieli: kreikka
   Asianosaiset
   
      Kantaja: Laytoncrest Limited (Lontoo, Yhdistynyt kuningaskunta) (edustaja: asianajaja Nikolaos K. Dontas)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Erico International Corporation (edustajat: Gille Hrabal Struck Neidlein Prop Roos, Düsseldorf, Saksa)
   Kantajan vaatimukset
   
               —
            
            
               Asiassa R-406/2004-2 26.4.2006 tehty toisen valituslautakunnan päätös on kumottava
            
         
               —
            
            
               asia on palautettava SMHV:n valituslautakuntien käsiteltäväksi
            
         
               —
            
            
               SMHV ja mahdollinen väliintulija Erico International Corporation on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: kantaja
   
      Haettu yhteisön tavaramerkki: sanamerkki TRENTON luokkiin 7, 9 ja 11 kuuluvia tavaroita varten — hakemus nro 2 298 438
   
      Sen tavaramerkki- tai merkkioikeuden haltija, johon väitemenettelyssä on vedottu: Erico International Corporation
   
      Tavaramerkki- tai merkkioikeus, johon väitemenettelyssä on vedottu: sanamerkki LENTON luokkiin 6 ja 7 kuuluvia tavaroita varten
   
      Väiteosaston ratkaisu: väite hylätään; väitteentekijä velvoitetaan korvaamaan menettelystä aiheutuneet kulut
   
      Valituslautakunnan ratkaisu: katsotaan valitus- ja väitemenettely päättyneeksi kantajan implisiittisen, kyseisen tavaramerkin rekisteröintiä koskevasta hakemuksesta luopumisen vuoksi
   
      Kanneperusteet: Neuvoston asetuksen N:o 40/94 44 artiklan ja 61 artiklan 1 kohdan sekä komission täytäntöönpanoasetuksen N:o 2868/95 50 säännön 1 kohdan rikkominen. Kantaja väittää yhtäältä, että kanteen kohteena olevassa päätöksessä katsotaan virheellisesti, että kantajan toimimattomuus väite- ja valitusmenettelyssä merkitsi luopumista riidanalaisen tavaramerkin rekisteröintiä koskevasta hakemuksesta, ja toisaalta, että valituslautakunnan olisi pitänyt jatkaa asian käsittelyä siitä huolimatta, ettei kantaja ollut esittänyt huomautuksia, ja tehdä siinä asiakysymystä koskeva päätös.
   Asetuksen N:o 40/94 73 artiklan ja täytäntöönpanoasetuksen N:o 2868/95 54 säännön mukaisten puolustautumisoikeuksien ja oikeuden tulla kuulluksi kunnioittamista koskevan perusperiaatteen loukkaaminen. Näiden säännösten mukaan valituslautakunnan olisi pitänyt antaa kantajalle tilaisuus esittää kantansa ennen sille vastaisen päätöksen tekemistä.
   Asetuksen N:o 40/94 74 artiklan 1 kohdan rikkominen. Kantajan mukaan valituslautakunta on ylittänyt toimivaltansa ja käyttänyt tätä väärin, kun se katsoi, että kantaja olisi peruuttanut rekisteröintihakemuksensa kokonaisuudessaan.